

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

 **OPĆINSKO VIJEĆE**

KLASA: 024-01/23-01/002

URBROJ: 2140-28-01-23-7

Sveti Križ Začretje, 11.12.2023.

**P O Z I V**

**NA 17. SJEDNICU OPĆINSKOG VIJEĆA**

**SVETI KRIŽ ZAČRETJE**

Sazivam 17. sjednicu Općinskog vijeća Sveti Križ Začretje, koja će se održati:

**u petak 15.12.2023. godine u 18.00 sati**

 **Sjednica će se održati u zgradi Općine, Trg hrvatske kraljice Jelene 1**

**D N E V N I R E D**

1. Verifikacija zapisnika sa 16. sjednice Općinskog vijeća održane 07. prosinca 2023. godine
2. Vijećnička pitanja
3. Donošenje :
4. Odluke o 1. izmjeni Proračuna Općine Sveti Križ Začretje za 2023. godinu
5. 1. izmjene Programa građenja komunalne infrastrukture za 2023. godinu
6. 1. izmjene Programa održavanja komunalne infrastrukture za 2023. godinu
7. 1. izmjene Programa javnih potreba u kulturi za 2023. godinu
8. 1. izmjene Socijalnog programa Općine Sveti Križ Začretje za 2023. godinu
9. 1. izmjene Programa utroška sredstava šumskog doprinosa za 2023. godinu
10. 1. izmjene Odluke o raspodjeli financijskih sredstava za financiranje izgradnje

 vodovodne mreže

1. 1. Izmjene Plana razvoja sustava civilne zaštite na području Općine Sveti Križ Začretje

 za 2023. godinu

1. Odluke o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2023. godinu
2. Odluke o davanju suglasnosti na Prijedlog 1. izmjene Financijskog plana Dječjeg vrtića

Sveti Križ Začretje za 2023 .godinu

1. Donošenje:
2. Odluke o proračunu Općine Sveti Križ Začretje za 2024. godinu i projekcija za 2025. i 2026. godinu
3. Odluke o izvršavanju proračuna Općine Sveti Križ Začretje za 2024. godinu
4. Programa građenja komunalne infrastrukture za 2024. godinu
5. Programa održavanja komunalne infrastrukture za 2024. godinu
6. Odluke o raspodjeli financijskih sredstava za financiranje izgradnje vodovodne mreže
7. Programa javnih potreba u kulturi Općine Sveti Križ Začretje za 2024. godinu
8. Programa javnih potreba u športu Općine Sveti Križ Začretje za 2024. godinu
9. Odluke o raspodjeli sredstava za redovito godišnje financiranje političkih stranaka u 2024. godini
10. Socijalnog programa za 2024. godinu
11. Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2024. godinu
12. Program utroška sredstava šumskog doprinosa za 2024. godinu
13. Programa utroška dijela turističke pristojbe za 2024. godinu
14. Programa korištenja sredstava od zakupa poljoprivrednog zemljišta u vlasništvu Republike Hrvatske na području Općine Sveti Križ Začretje za 2024. godinu

n) Odluke o davanju suglasnosti na Prijedlog Financijskog plana Općinske knjižnice i

 čitaonice Sveti Križ Začretje za 2024. godinu

o) Odluke o davanju suglasnosti na Prijedlog Financijskog plana Dječjeg vrtića Sveti Križ

 Začretje za 2024. godinu

1. Donošenje:
2. Analize stanja sustava civilne zaštite za 2023. godinu
3. Plana razvoja sustava civilne zaštite na području Općine Sveti Križ Začretje za 2024. godinu
4. Smjernica za organizaciju i razvoj sustava civilne zaštite Općine Sveti Križ Začretje za razdoblje 2024.-2027.
5. Donošenje Odluke o koeficijentima za obračun plaće službenika i namještenika Jedinstvenog upravnog odjela Općine Sveti Križ Začretje
6. Donošenje Suglasnosti na Odluku o koeficijentima za obračun plaće djelatnika Općinske knjižnice i čitaonice Općine Sveti Križ Začretje
7. Donošenje Odluke o osnovici i koeficijentu za obračun plaće i drugim pravima Općinskog načelnika Općine Sveti Križ Začretje
8. Donošenje Odluke o osnivanju Vlastitog pogona za obavljanje komunalnih djelatnosti u Općini Sveti Križ Začretje
9. Donošenje Pravilnika o poslovanju Vlastitog pogona za obavljanje komunalnih djelatnosti u Općini Sveti Križ Začretje
10. Donošenje Odluke o visini poreznih stopa godišnjeg poreza na dohodak na području Općine Sveti Križ Začretje
11. Donošenje Odluke o davanju suglasnosti na pripajanje trgovačkih društva KRAKOM vodoopskrba i odvodnja d.o.o. i VIOP d.o.o. trgovačkom društvu Zagorski vodovod d.o.o. za javnu vodoopskrbu i odvodnju
12. Pitanja i prijedlozi.

**Materijali za sve točke dnevnog reda dostavljeni su Vam uz materijale za 16. sjednicu Općinskog vijeća**.

Molimo Vas da se zbog važnosti odazovete ovoj sjednici, a u slučaju eventualne spriječenosti javite na broj telefona 049/227-764.

 Za točnost otpravka PREDSJEDNIK

 PROČELNICA OPĆINSKOG VIJEĆA

JEDINSTVENOG UPRAVNOG ODJELA  *Ivica Roginić v.r.*

 *Maja Jerneić Piljek, mag. iur.*

Dostaviti:

1. Ivica Roginić, Švaljkovec 63, Sv. Križ Začretje
2. Darko Mišak, Ulica M. J. Zagorke 9, Sv. Križ Začretje
3. Dražen Čvek, Vrankovec 5 B, Sv. Križ Začretje
4. Juraj Matkun, Klupci Začretski 66, Sv. Križ Začretje
5. Dubravka Mišak Skočaj, Donja Pačetina 1 C, Sv. Križ Začretje
6. Nadica Tenšek, Ulica O. Fizir 1, Sv. Križ Začretje
7. Marko Jelenić, Donja Pačetina 136, Sv. Križ Začretje
8. Mirko Šivalec, Temovec 41, Sv. Križ Začretje
9. Branko Kvež, Sekirišće 78, Sv. Križ Začretje
10. Miljenko Šoštarić, Ulica I. Lovrenčića 10, Sv. Križ Začretje
11. Tomislav Milunović, Mirka Bakliže 1, Sv. Križ Začretje
12. Ivan Grozaj, Kolodvorska 7 A, Sv. Križ Začretje
13. Ivica Mlinarić, Dukovec 26 B, Sv. Križ Začretje
14. Marko Kos, ovdje
15. Maja Jerneić Piljek, ovdje
16. Jasminka Lasić, ovdje
17. Goran Roginić, ovdje
18. Lidija Lisjak, ovdje
19. Martina Jakuš, ravnateljica Dječjeg vrtića Svetog Križa Začretja
20. Franjo Kučko, ravnatelj Općinske knjižnice i čitaonice
21. Zagorski radio, Frana Galovića 1 A, Krapina
22. Radio Stubica, Toplička cesta 5
23. Radio “Kaj”, Frana Galovića bb, Krapina,
24. Zagorski list,
25. Pismohrana,ovdje.

**ZAPISNIK**

sa 16. sjednice Općinskog vijeća Sveti Križ Začretje održane dana 07. prosinca 2023. godine u prostorijama Općine Sveti Križ Začretje, s početkom u 18.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Dražen Čvek, Juraj Matkun, Marko Jelenić, Tomislav Milunović, Dubravka Mišak Skočaj, Nadica Tenšek, Branko Kvež, Ivan Grozaj, Miljenko Šoštarić, Mirko Šivalec i Ivica Mlinarić

**SJEDNICI NISU PRISUTNI**: Darko Mišak

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Jasminka Lasić, viši referent za ekonomske poslove
4. Goran Roginić, viši stručni suradnik za financije, proračun i računovodstvo
5. Lidija Lisjak, referent za upravne i administrativne poslove, zapisničar
6. Martina Jakuš, ravnateljica Dječjeg vrtića Sveti Križ Začretje
7. Josip Loina, Ulica Ljudevita Gaja 5 a, Sveti Križ Začretje
8. Petar Grozaj, Ulica Ljudevita Gaja 5 a, Sveti Križ Začretje
9. Zlatko Šćuric, Ulica Ljudevita Gaja 5 b, Sveti Križ Začretje
10. Tončica Božić, Mirkovec 57, Sveti Križ Začretje

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Navodi da se sjednica snima i tonski zapis čini sastavni dio ovog zapisnika.

Nadalje, bez rasprave, jednoglasno (sa „ZA“ 12, „PROTIV“ 0, „SUZDRŽAN 0) se usvaja sljedeći:

**D n e v n i r e d**

1. Verifikacija zapisnika sa 15. sjednice Općinskog vijeća održane 11. rujna 2023. godine
2. Vijećnička pitanja
3. Donošenje Odluke o usvajanju Godišnjeg izvješća o ostvarivanju plana i programa rada Dječjeg vrtića Sveti Križ Začretje za pedagošku godinu 2022./2023.
4. Donošenje Odluke o usvajanju Godišnjeg plana i programa Dječjeg vrtića Sveti Križ Začretje za pedagošku godinu 2023./2024.
5. Donošenje :

a) Odluke o 1. izmjeni Proračuna Općine Sveti Križ Začretje za 2023. godinu

b) 1. izmjene Programa građenja komunalne infrastrukture za 2023. godinu

c) 1. izmjene Programa održavanja komunalne infrastrukture za 2023. godinu

d) 1. izmjene Programa javnih potreba u kulturi za 2023. godinu

e) 1. izmjene Socijalnog programa Općine Sveti Križ Začretje za 2023. godinu

f) 1. izmjene Programa utroška sredstava šumskog doprinosa za 2023. godinu

g) 1. izmjene Odluke o raspodjeli financijskih sredstava za financiranje izgradnje

 vodovodne mreže

 h) 1. Izmjene Plana razvoja sustava civilne zaštite na području Općine Sveti Križ Začretje

 za 2023. godinu

i)Odluke o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2023. godinu

 j) Odluke o davanju suglasnosti na Prijedlog 1. izmjene Financijskog plana Dječjeg vrtića

Sveti Križ Začretje za 2023 .godinu

1. Donošenje:
	1. Odluke o proračunu Općine Sveti Križ Začretje za 2024. godinu i projekcija za 2025. i 2026. godinu
	2. Odluke o izvršavanju proračuna Općine Sveti Križ Začretje za 2024. godinu
	3. Programa građenja komunalne infrastrukture za 2024. godinu
	4. Programa održavanja komunalne infrastrukture za 2024. godinu
	5. Odluke o raspodjeli financijskih sredstava za financiranje izgradnje vodovodne mreže
	6. Programa javnih potreba u kulturi Općine Sveti Križ Začretje za 2024. godinu
	7. Programa javnih potreba u športu Općine Sveti Križ Začretje za 2024. godinu
	8. Odluke o raspodjeli sredstava za redovito godišnje financiranje političkih stranaka u 2024. godini
	9. Socijalnog programa za 2024. godinu
	10. Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2024. godinu
	11. Program utroška sredstava šumskog doprinosa za 2024. godinu
	12. Programa utroška dijela turističke pristojbe za 2024. godinu
	13. Programa korištenja sredstava od zakupa poljoprivrednog zemljišta u vlasništvu Republike

Hrvatske na području Općine Sveti Križ Začretje za 2024. godinu

 n) Odluke o davanju suglasnosti na Prijedlog Financijskog plan Općinske knjižnice i

 čitaonice Sveti Križ Začretje za 2024. godinu

 o) Odluke o davanju suglasnosti na Prijedlog Financijskog plan Dječjeg vrtića Sveti Križ

 Začretje za 2024. godinu

1. Donošenje:
	1. Analize stanja sustava civilne zaštite za 2023. godinu
	2. Plana razvoja sustava civilne zaštite na području Općine Sveti Križ Začretje za 2024. godinu
	3. Smjernica za organizaciju i razvoj sustava civilne zaštite Općine Sveti Križ Začretje za

razdoblje 2024.-2027.

8. Donošenje Plana djelovanja u području prirodnih nepogoda za 2024. godinu

9. Donošenje Odluke o koeficijentima za obračun plaće službenika i namještenika Jedinstvenog upravnog odjela Općine Sveti Križ Začretje

10. Donošenje Suglasnosti na Odluku o koeficijentima za obračun plaće djelatnika Općinske knjižnice i čitaonice Općine Sveti Križ Začretje

11. Donošenje Odluke o osnovici i koeficijentu za obračun plaće i drugim pravima Općinskog načelnika Općine Sveti Križ Začretje

12. Donošenje Odluke o osnivanju Vlastitog pogona za obavljanje komunalnih djelatnosti u Općini Sveti Križ Začretje

13. Donošenje Pravilnika o poslovanju Vlastitog pogona za obavljanje komunalnih djelatnosti u Općini Sveti Križ Začretje

14. Donošenje Odluke o visini poreznih stopa godišnjeg poreza na dohodak na području Općine Sveti Križ Začretje

15. Donošenje Odluke o ukidanju svojstva javnog dobra u općoj uporabi

16. Donošenje Odluke o davanju suglasnosti na pripajanje trgovačkih društva KRAKOM vodoopskrba i odvodnja d.o.o. i VIOP d.o.o. trgovačkom društvu Zagorski vodovod d.o.o. za javnu vodoopskrbu i odvodnju

17. Pitanja i prijedlozi.

**Točka 1.**

**Verifikacija zapisnika sa 15. sjednice Općinskog vijeća održane 11.09.2023. godine**

Vijećnik Miljenko Šoštarić navodi da nije bio na sjednici Općinskog vijeća, ali da je zatražio odgovore na vijećnička pitanja na koja je dobio odgovor i s kojima nije zadovoljan.

Općinski načelnik odgovara da je u svojim odgovorima iznio točne podatke.

Budući da rasprave nije bilo, predsjednik Općinskog vijeća, Ivica Roginić, daje prijedlog na glasanje te se sa

„ZA“ – 12 (dvanaest)

„PROTIV“ – 0 (nema)

„SUZDRŽAN“ – 0 (nema) donosi:

**ZAKLJUČAK**

**Verificira se zapisnik sa 15. sjednice Općinskog vijeća održane 11.09.2023. godine**

u tekstu koji se prilaže ovom zapisniku i čini njegov sastavni dio

**Točka 2.**

**Vijećnička pitanja**

Vijećnik Miljenko Šoštarić navodi da vijećnici nisu znali da se kameni materijal od strane ugovornog izvođača radova na projektu Aglomeracije odlaže na deponij kod groblja niti je o istom od strane vijeća donijeta odluka. Dalje navodi da je on vijećnik već više od 20. godina, općina nikad nije bila bolje zamazana, u najavi je povećanje cijene za uslugu odvoza otpada, čime će se dodatno opteretiti građani, što se poduzima po pitanju da se to spriječi.

Općinski načelnik odgovara da je činjenica da se uloga zelenih otoka počinje iskorištavati, ali da je isto tako jeftinije uklanjanje otpada s istih, nego sanacija divljih odlagališta. Koncesionar je najavio povećanje cijene, ali se isto tako u suradnji s drugim jedinicama lokalne samouprave pokušava to dizanje cijena ublažiti. Dalje navodi da je slijedeći korak vezan uz sprečavanje odlaganje komunalnog otpada na zelenim otocima postavljanje video nadzora.

Vijećnik Miljenko Šoštarić navodi da podupire prijedlog video nadzora. Postavlja pitanje što se poduzima po pitanju dječjeg vrtića i njegove izuzetno loše gradnje.

Općinski načelnik odgovara da se u suradnji s ravnateljicom Dječjeg vrtića poduzimaju radnje da se izvođača radova upozori na nedostatke i zatraži njihovo otklanjanje u garantnom roku o čemu navodi primjer terase. Dalje ističe da se o svemu obavještava i nadzor. Isto tako kod trenutnih radova dogradnje dječjeg vrtića vodi se briga o izvođenju radova. Kontinuirano se vrši pritisak na nadzor da bude prisutan kod izvođenja radova te se održavaju koordinacije na sedmodnevnoj bazi.

Vijećnik Miljenko Šoštarić postavlja pitanje vezano uz industrijsku zonu, pogodovanje uz kupnju zemljišta u istom te sprečavanju kupnje zemljišta na kojima se potom ništa ne izgradi ali se također ista ne održavaju.

Općinski načelnik odgovara da je većina zemljišta u zoni u rukama privatnih vlasnika što nije protuzakonito. Problem je u neizgrađenom dijelu zemljišta, porez na isto je ukinut, ali će se u narednom periodu svakako probati naći način da se predmetno neodržavanje adekvatno sankcionira.

Vijećnik Miljenko Šoštarić navodi da građevinsko zemljište u Zoni treba staviti u funkciju te naći način naplate ne održavanja zemljišta jer općina ne poduzimanjem mjera gubi priljev sredstava u proračun.

Predsjednik vijeća navodi da sukladno Poslovniku o radu Općinskog vijeća svaki vijećnik ima pravo na tri pitanja.

Vijećnik Miljenko Šoštarić traži pojašnjenje vezano uz izvođenje radova u ulici Ljudevita Gaja te zatvaranje cesta na području općine bez da se o tome obavijesti javnost.

Općinski načelnik odgovara da je do zatvaranja pojedinih dionica cesta na našem području došlo zbog projekta Aglomeracije. Nadalje vezano uz radove u ulici Ljudevita Gaja da su radovi na istoj započeli još 2016. godine kada su se postavili rubnjaci i određeni slivnici. U međuvremenu je pokrenut postupak evidentiranja nerazvrstane ceste, te se općini s nizom usmenih, a potom i pismenim zahtjevom obratio stanovnik te ulice gosp. Martinjak da se riješi problem nakupljanja otpadnih voda ispred njegovog dvorišta. Komunalni redar općine je potom pristupio rješavanju navedene problematike.

Vijećnik Miljenko Šoštarić ističe da komunalni redar nema te ovlasti.

Općinski načelnik odgovara da je radovima prethodila odluka općinskog načelnika. Nakon izvršenja radnji do njega je došao gosp. Loina s tvrdnjom da izvedeni radovi nisu adekvatno rješenje slijedom čega je osobno išao kod stručnih službi Ureda za graditeljstvo gdje je dobio mišljenje da je izvedene radove najbolje ukloniti te izraditi elaborat uređenja prometnice. Što se tiče samog postupka evidentiranja nerazvrstane cesti isti je odrađen u skladu sa zakonskim odredbama.

Vijećnik Miljenko Šoštarić postavlja pitanje u skladu s kojim zakonom.

Općinski načelnik odgovara da u skladu sa Zakonom o cestama te Uputama Središnjeg ureda Državne geodetske uprave.

Vijećnik Miljenko Šoštarić postavlja pitanje koliko će koštati vraćanje u prvobitno stanje.

Općinski načelnik odgovora da je postupak evidentiranja nerazvrstane ceste započeo objavom javnog poziva te daje podatka o cijeni izvođenja radova postavljanja rubnjaka.

Vijećnik Branko Kvež postavlja pitanje da li je dobiven odgovor kada će se postaviti semafori na raskrižju spojne ceste.

Općinski načelnik odgovara da je uslijed vršenja pritiska na Hrvatske ceste dobiven odgovor da će se u prvoj polovici 2024. godine raskrižje osigurati semaforima, a potom će se izgraditi rotori.

Vijećnik Dražen Čvek traži informaciju da li postoji mogućnost da se privatna firma koja koristi deponij nasuprot groblja, na neki način spriječi u nanosu blata na državnu cestu.

Općinski načelnik odgovara da je usmeno upozorio izvođača radova, nakon čega je o tome obavijestio ophodara i policiju. Cestu trebaju prati da ista ne ugrožava sigurnost prometovanja.

Predsjednik vijeća Ivica Roginić daje riječ prisutnom građaninu gosp. Loini.

Gosp. Loina navodi da su građani prisutni ovoj sjednici upravo zbog provedenog postupka evidentiranja ceste u njihovoj ulici, Ulici Ljudevita Gaja. Granica ceste određena je radovima koji se u se na toj ulici odvili tijekom 2016. kada i tada je obitelj Loina određeni dio svojeg zemljišta poklonila za potrebe ceste. Slijedom navedenog njegov je prijedlog da se napravi parcelacija te da se dio ceste koji je postupkom evidentiranja ušao u njihovo dvorište izdvoji i bez naknade pokloni obitelji Loina, Crkvenčić i Šćuric. Moli da se o navedenom prijedlogu glasa.

Općinski načelnik navodi da ga je predsjednik vijeća informirao da se s vijećnicima razgovaralo o predmetnoj problematici. Daje prijedlog da se za narednu sjednicu o predmetnom pripremi zasebna točka, da gosp. Loina bude prisutan i toj sjednici, budući da prije donošenja iste treba ispitati zakonske mogućnosti.

Gosp. Loina navodi da je on razgovarao sa sudskim vještakom i da nema prepreke da se ne postupi po njegovom prijedlogu.

Općinski načelnik odgovara da se ovdje radi o javnom dobru za čije raspolaganje postoje propisane zakonske procedure slijedom čega je njegov prijedlog zasebna točka dnevnog reda sljedeće sjednice.

Vijećnik Dražen Čvek navodi da je upoznat s problematikom gosp. Loine budući da ga je kontaktirao. Prihvaća prijedlog načelnika da se za narednu sjednicu vijeća problematika uvrsti kao točka dnevnog reda, teško bi sada bilo sročiti prijedlog odluke, a bez prijedloga on nije u mogućnosti glasati.

Predsjednik Općinskog vijeća navodi da je građanima iz ulice Ljudevita Gaja dozvoljeno da sudjeluju te da isto tako Općinsko vijeće prihvaća inicijativu da se problematika riješi slijedom čega ne vidi problem da se ista uvrsti na sljedeću sjednicu Općinskog vijeća.

Vijećnik Miljenko Šoštarić traži da se u rješavanje problematike uključe i stranke.

Predsjednik Općinskog vijeća navodi da će se ispitati zakonska procedura donašanja tražene odluke , te da će također gosp. Loina biti u kontaktu sa stručnim službama općine po pitanju rješavanja problematike.

Prisutni građani, Josip Loina, Petar Grozaj te Zlatko Šćuric napuštaju sjednicu u 19.15 sati.

**Točka 3.**

**Donošenje Odluke o usvajanju Godišnjeg izvješća o ostvarivanju plana i programa rada Dječjeg vrtića Sveti Križ Začretje za pedagošku godinu 2022./2023**

Martina Jakuš ravnateljica Dječjeg vrtića Sveti Križ Začretje daje uvodno obrazloženje po ovoj točci.

Budući da rasprave nije bilo, predsjednik Općinskog vijeća, Ivica Roginić, daje na glasanje prijedlog točke 3.

te se sa

„ZA“ – 12 (dvanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o usvajanju Godišnjeg izvješća o ostvarivanju plana i programa rada Dječjeg vrtića Sveti Križ Začretje za pedagošku godinu 2022./2023**

u tekstu koji se prilaže ovom zapisniku i čini njegov sastavni dio

**Točka 4.**

**Donošenje Odluke o usvajanju Godišnjeg plana i programa Dječjeg vrtića Sveti Križ Začretje za pedagošku godinu 2023./2024**

Martina Jakuš ravnateljica Dječjeg vrtića Sveti Križ Začretje daje uvodno obrazloženje po ovoj točci.

Budući da rasprave nije bilo, predsjednik Općinskog vijeća, Ivica Roginić, daje na glasanje prijedlog točke 4.

te se sa

„ZA“ – 12 (dvanaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o usvajanju Godišnjeg plana i programa Dječjeg vrtića Sveti Križ Začretje za pedagošku godinu 2023./2024**

u tekstu koji se prilaže ovom zapisniku i čini njegov sastavni dio

Martina Jakuš, ravnateljica Dječjeg vrtića Sveti Križ Začretje napušta sjednicu u 19,20 sati.

Točka 5.

Donošenje :

a) Odluke o 1. izmjeni Proračuna Općine Sveti Križ Začretje za 2023. godinu

b) 1. izmjene Programa građenja komunalne infrastrukture za 2023. godinu

c) 1. izmjene Programa održavanja komunalne infrastrukture za 2023. godinu

d) 1. izmjene Programa javnih potreba u kulturi za 2023. godinu

e) 1. izmjene Socijalnog programa Općine Sveti Križ Začretje za 2023. godinu

f) 1. izmjene Programa utroška sredstava šumskog doprinosa za 2023. godinu

g) 1. izmjene Odluke o raspodjeli financijskih sredstava za financiranje izgradnje

 vodovodne mreže

h) 1. Izmjene Plana razvoja sustava civilne zaštite na području Općine Sveti Križ Začretje

 za 2023. godinu

1. Odluke o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2023. godinu

j)Odluke o davanju suglasnosti na Prijedlog 1. izmjene Financijskog plana Dječjeg vrtića

 Sveti Križ Začretje za 2023 .godinu

Goran Roginić daje uvodno obrazloženje po ovoj točci.

Općinski načelnik također daje obrazloženje po ovoj točki vezano uz kapitalne investicije koje su odrađene te koje se odrađuju na području naše općine.

Vijećnica Nadica Tenšek navodi da se ne sjeća da je predstavnik Općinske knjižnice i čitaonice od kada je ona vijećnica došao na sjednicu da predstavi rad knjižnice.

Općinski načelnik odgovara da je ravnatelj knjižnice znao prisustvovati sjednici vijeća, ali da je nažalost danas spriječen.

Vijećnik Juraj Matkun ističe da će oni ispred HNS-a podržati prijedlog. Dalje navodi da ga brine obrazloženje stavke deratizacija sa strane 18. obrazloženja, budući da kod iste dolazi do smanjenja planiranih sredstava. Smatra da nešto što je jeftinije nije ujedno i kvalitetno, traži da se ubuduće preispita kvaliteta meka koje se postavljaju.

Općinski načelnik odgovara da će se za 2024. godinu zadati zadatak da se kriteriji postrože.

Vijećnica Nadica Tenšek također daje prigovor na kvalitetu deratizacije te apelira da se ubuduće poradi na tome.

Buduće da daljnje rasprave nije bilo, predsjednik Općinsko vijeća daje na glasanje prijedlog točke 5. a)

„ZA“ – 6 (šest)

„PROTIV“ – 6 (šest)

„SUZDRŽAN“ – 0 (nema)

**ZAKLJUČAK**

Budući da se sukladno članku 26. stavku 3. Poslovnika Općinskog vijeća Općine Sveti Križ Začretje proračun donosi većinom glasova svih članova Općinskog vijeća isti nije donijet.

O daljnjim podtočkama točke 5. nije SE GLASALO budući da su iste vezane uz podtočku 5.a)

**Točka 6.**

**Donošenje:**

1. Odluke o proračunu Općine Sveti Križ Začretje za 2024. godinu i projekcija za 2025. i 2026. godinu
2. Odluke o izvršavanju proračuna Općine Sveti Križ Začretje za 2024. godinu
3. Programa građenja komunalne infrastrukture za 2024. godinu
4. Programa održavanja komunalne infrastrukture za 2024. godinu
5. Odluke o raspodjeli financijskih sredstava za financiranje izgradnje vodovodne mreže
6. Programa javnih potreba u kulturi Općine Sveti Križ Začretje za 2024. godinu
7. Programa javnih potreba u športu Općine Sveti Križ Začretje za 2024. godinu
8. Odluke o raspodjeli sredstava za redovito godišnje financiranje političkih stranaka u 2024. godini
9. Socijalnog programa za 2024. godinu
10. Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2024. godinu
11. Program utroška sredstava šumskog doprinosa za 2024. godinu
12. Programa utroška dijela turističke pristojbe za 2024. godinu
13. Programa korištenja sredstava od zakupa poljoprivrednog zemljišta u vlasništvu Republike

Hrvatske na području Općine Sveti Križ Začretje za 2024. godinu

 n) Odluke o davanju suglasnosti na Prijedlog Financijskog plan Općinske knjižnice i

 čitaonice Sveti Križ Začretje za 2024. godinu

 o) Odluke o davanju suglasnosti na Prijedlog Financijskog plan Dječjeg vrtića Sveti Križ

 Začretje za 2024. godinu

Goran Roginić daje uvodno obrazloženje po ovoj točci. Ističe da Odluka o donošenju proračuna Općine Sveti Križ Začretje ne može biti donijeta jer nije donijeta Odluka o I. izmjeni proračuna Općine Sveti Križ Začretje za 2023. godinu.

Slijedom navedenog o točci 6. dnevnog reda sjednice nije provedenog glasanje.

Maja Jerneić Piljek informira Općinsko vijeće da se o točci 7. , 9., 10. i 11. neće provesti rasprava niti glasanje budući da su iste vezane uz donošenje točke 5.a ) Odluke o proračunu Općine Sveti Križ Začretje za 2024. godinu i projekcija za 2025. i 2026. godinu

Prelazi se na točke dnevnog reda koje nisu vezane uz točku 6. dnevnog reda.

**Točka 8.**

**Donošenje Plana djelovanja u području Prirodnih nepogoda za 2024. godinu**

Općinski načelnik daje uvodno obrazloženje po ovoj točci.

Budući da rasprave nije bilo Predsjednik Općinskog vijeća, Ivica Roginić daje prijedlog na glasanje te se sa

„ZA“ – 7 (sedam)

„PROTIV“ – 0 (nema)

„SUZDRŽAN“ – 5 (pet) donosi

**Plan djelovanje u području Prirodnih nepogoda za 2024. godinu**

u tekstu koji se prilaže ovom zapisniku i čini njegov sastavni dio

**Točka 12.**

**Donošenje Odluke o osnivanju Vlastitog pogona za obavljanje komunalnih djelatnosti u Općini Sveti Križ Začretje**

Općinski načelnik daje uvodno obrazloženje po ovoj točci.

Vijećnik Tomislav Milunović ističe da zakon propisuje više oblika obavljanja komunalnih djelatnosti te da je ovaj oblik najnetransparentnij. U ovakvom obliku Općinskog vijeće nema pregled nad trošenjem novaca te da iako zakon propisuje da se o financijskom poslovanju i o zakonitosti poslovanja izvještava Općinski načelnik, kontrolu bi također trebalo imati Općinsko vijeće.

Općinski načelnik odgovara da je ovo trenutno najjednostavniji i najjeftiniji oblik kojim se postižu uštede u proračun.

Vijećnik Miljenko Šoštarić navodi da će oporba glasati protiv i to iz razloga jer se sam Pravilnik o radu mogao urediti na drugačiji način. Gledajući primjere Pravilnika drugih jedinica lokalne samouprave mogu se ugraditi stavke da je o nekim stvarima nadležno Općinsko vijeće, a ne samo načelnik. Dalje navodi da proračun nije donijet jer se kroz ne potvrđivanje rebalansa dalo do znanja da ne podržavamo ni takav Proračun.

Vijećnik Juraj Matkun navodi da je prijedlog napisan, ali on se uvijek može dopuniti.

Maja Jerneić Piljek navodi da svi vijećnici imaju pravo podnijeti amandman na pojedinu točku dnevnog reda, što je njihovo pravo i dužnost. Ukoliko smatraju da akt treba dopuniti imali su to pravo da ga dopune na način na koji smatraju da bi to trebalo. Isto tako smatra da vijećnici imaju pravo i dužnost im je dati amandman na prijedlog proračuna ukoliko se s istim ne slažu, na način ukoliko se nešto povećava, dati prijedlog što se smanjuje jer se na taj način vodi konstruktivna rasprava. Također napominje da bi se Općinsko vijeće trebalo dogovoriti oko termina za slijedeću sjednicu te da je njihovo pravo tada također dati amandman ili pismenim ili usmenim putem. Skreće pažnju da Odluka o proračun ili Odluka o privremenom financiranju treba biti donijet od 31. prosinaca, jer se u protivnom raspušta Predstavničko tijelo i sazivaju se novi izbori.

Vijećnik Miljenko Šoštarić navodi da vijećnici znaju svoja prava, te ukoliko se Odluka o proračunu ne donese zakon je tu jasan. Ne moraju iz nikakvog razloga termin odrediti jer vladajući imaju tu većinu. Ističe da oni svoje sadašnje i buduće korake znaju.

Budući da daljnje rasprave nije bilo Predsjednik Općinskog vijeća, Ivica Roginić daje prijedlog na glasanje

„ZA“ – 6 (šest)

„PROTIV“ – 6 (šest)

„SUZDRŽAN“ – 0 (nema)

**ZAKLJUČAK**

**Odluka o osnivanju Vlastitog pogona za obavljanje komunalnih djelatnosti u Općini Sveti Križ Začretje**

 **nije donijeta**

**Točka 13.**

**Donošenje Pravilnika o poslovanju Vlastitog pogona za obavljanje komunalnih djelatnosti u Općini Sveti Križ Začretje**

Općinskinačelnik daje uvodno obrazloženje po ovoj točci.

Budući da rasprave nije bilo Predsjednik Općinskog vijeća, Ivica Roginić daje prijedlog na glasanje

„ZA“ – 6 (šest)

„PROTIV“ – 6 (šest)

„SUZDRŽAN“ – 0 (nema)

**ZAKLJUČAK**

**Pravilnik o poslovanju Vlastitog pogona za obavljanje komunalnih djelatnosti u Općini Sveti Križ Začretje**

**nije donijet**

**Točka 14.**

**Donošenje Odluke o visini poreznih stopa godišnjeg poreza na dohodak na području Općine Sveti Križ Začretje**

Općinski načelnik daje uvodno obrazloženje po ovoj točci.

Vijećnik Tomislav Milunović postavlja pitanje načelniku zar on ne smatra da bi u ovim teškim vremenima za naše građane porezne stope trebalo smanjiti ,te da je njihov prijedlog niže porezne stope.

Budući da daljnje rasprave nije bilo Predsjednik Općinskog vijeća, Ivica Roginić daje prijedlog na glasanje

„ZA“ – 6 (šest)

„PROTIV“ – 6 (šest)

„SUZDRŽAN“ – 0 (nema)

**ZAKLJUČAK**

**Odluka o visini poreznih stopa godišnjeg poreza na dohodak na području Općine Sveti Križ Začretje**

**nije donijeta**

**Točka 15.**

**Donošenje Odluke o ukidanju svojstva javnog dobra u općoj uporabi**

Općinski načelnik daje uvodno obrazloženje po ovoj točci.

Budući da rasprave nije bilo predsjednik Općinskog vijeća, Ivica Roginić, daje prijedlog na glasanje te se sa

„ZA“ – 12 (dvanaest)

„PROTIV“ – 0 (nema)

„SUZDRŽAN“ – 0 (nema)

**Odluka o ukidanju svojstva javnog dobra u općoj uporabi**

u tekstu koji se prilaže ovom zapisniku i čini njegov sastavni dio

**Točka 16.**

**Donošenje Odluke o davanju suglasnosti na pripajanje trgovačkih društva KRAKOM vodoopskrba i odvodnja d.o.o. i VIOP d.o.o. trgovačkom društvu Zagorski vodovod d.o.o. za javnu vodoopskrbu i odvodnju**

Općinski načelnik daje uvodno obrazloženje po ovoj točci.

Vijećnik Miljenko Šoštarić navodi da će oni biti protiv prijedloga, doći će do zakonske prolongacije roka. Glavni razlog za ne podržavanje prijedloga je što je općinski načelnik na Skupštini Zagorskog vodovoda glasao za povećanje cijene.

Općinski načelnik navodi razloge zbog kojih je na Skupštini Zagorskog vodovoda glasao za povećanje, a za glasanje prilikom istog nije trebao podršku Općinskog vijeća. Navodi da su mu prezentirani ekonomski razlozi za povećanje cijene, ali da isto tako smatra da su ti razlozi trebali biti prezentirani javnosti. Dalje navodi da je Općinsko vijeće na jednoj od prethodnih sjednica dalo suglasnost Zagorskom vodovodu da se kreditno zaduži za projekt Aglomeracije kao i sve druge jedinice lokalne samouprave i taj kredit dolazi na naplatu u ožujku. Prema najavi do rasta cijene vode doći će tijekom slijedeće godine i to odlukom Vlade.

Vijećnik Juraj Matkun navodi da je voda dar prirode i Boga. Traži da na jednu od narednih sjednica dođe direktor Zagorskog vodovoda ili da da pismeno obrazloženje kako će se predmetno pripajanje odraziti na financijsko poslovanje Zagorskog vodovoda.

Vijećnik Miljenko Šoštarić navodi da se slaže s navodom gosp. Matkuna vezano uz vodu. Sukladno informacijama s kojim raspolaže sigurno će doći do prolongacije roka vezanog uz pripajanja. Svako dodatno povećanje biti će opterećenje za naše građane, slijedom čega bi bilo dobro da se naprave uštede unutar Zagorskog vodovoda da ne dođe do povećanja.

Vijećnik Tomislav Milunović postavlja pitanje za što je uzeo kredit Zagorski vodovod.

Općinski načelnik odgovara da on to nije rekao, rekao je da Općinsko vijeće dalo suglasnost da se Zagorski vodovod zaduži za projekt Aglomeracije.

Budući da daljnje rasprave nije bilo predsjednik Općinskog vijeća daje prijedlog na glasanje

„ZA“ – 4 (četiri)

„PROTIV“ – 6 (šest)

„SUZDRŽAN“ – 2 (dva)

**ZAKLJUČAK**

**Odluka o davanju suglasnosti na pripajanje trgovačkih društva KRAKOM vodoopskrba i odvodnja d.o.o. i VIOP d.o.o. trgovačkom društvu Zagorski vodovod d.o.o. za javnu vodoopskrbu i odvodnju**

**nije donijeta**

**Točka 17.**

**Pitanja i prijedlozi**

Vijećnik Miljenko Šoštarić postavlja pitanje tko je dao dozvolu da se prereže asfalt kod muzeja Žitnice i to za potrebe Zagorske mornarice. Nadalje apelira da se poduzmu određene radnje da se uslijed preuzimanja objekta nekadašnjeg restorana Dunav od strane potencijalnih kupaca spriječi da u istom ponovno dođe do neadekvatnog sadržaja.

Općinski načelnik odgovara da prekop ceste kod Muzeja Žitnica ima veze s odvodnjom cijelog terena Banovine, a sve u skladu s važećom dokumentacijom. Što se tiče restorana Dunav možda je radnje trebalo poduzeti onog dana kada je neadekvatan sadržaj dopušten.

Vijećnik Branko Kvež daje pojašnjenje zato on nije podržao prijedlog proračuna. Navodi da se u Sekirišću konačno nešto radi nakon tridesetak godina. Igralište koje se radi je po njemu preskupo, a pojedine radnje koje je zatražio nisu ni izvršene.

Općinski načelnik navodi da smatra da se velik dio radova tijekom godine realizirao na području naselja Sekirišće te je programom za 2024 .godinu također planiran velik broj radova na području tog naselja.

Općinski načelnik i vijećnik Branko Kvež vode raspravu o osobnim pitanjima koja vijećnik Branko Kvež zamjera Općinskom načelniku.

Vijećnik Tomislav Milunović ističe da ne vjeruje što priča općinski načelnik. Potreba za istaknutim radovima u naselju Sekirišće postoji od početka njegovog mandata, a ostali radovi se prolongiraju iz godine u godinu te isti ne bi ni bili sada izvršavani da nije izvršen pritisak od strane oporbe.

Općinski načelnik odgovara da kao što je općinsko vijeće informirano kod radnji koje su prethodile postupku realizacije radova u naselju Sekirišće došlo se do određenih problema i zbog istih su radovi prolongirani.

Vijećnik Miljenko Šoštarić navodi da je oporba za, ali ne na taj način na koji se radi. Oporba je za to da se radi, ali da se radi transparentno.

Vijećnik Mirko Šivalec navodi da je za igralište u naselju Dukovec utrošeno 300.000, kuna te postavlja pitanje da li je to sve plaćeno te da li je izvođač sve napravio jer mu se to čini strašno puno.

Općinski načelnik dogovara da su podaci za Dukovec dostupni, te da se isti ukoliko je potrebno mogu dostaviti na sljedeću sjednicu.

Vijećnik Mirko Šivalec navodi da mu je drago da je konačno nakon šest godina u program stavljeno igralište u naselju Temovec budući da se na istom nalaze sprave za dječju igru koje su opasne za djecu.

Predsjednik Općinskog vijeća, Ivica Roginić, navodi da Program gradnje za 2014. godinu nije izglasan.

Općinski načelnik odgovara da je općina dužna nabavljati certificirane sprave i one su kao takve postavljenje. Problem je jer u naseljima ima sve manje građana koji su volji nešto odraditi za korist naselja.

Vijećnik Tomislav Milunović navodi da općinski načelnik nije upoznati s radnjama koje se realiziraju na području Općine te postavlja pitanje na koji način u budućnosti misli to promijeniti.

Općinski načelnik odgovara da vezano uz radove asfaltiranja cesta oštećenih u projektu Aglomeracija da je njegov posao bio vršiti pritisak da se radovi odrade, jer je situacija postala nepodnošljiva. Što se tiče ostalih radova konstantno se zajedno sa sedam službenika Jedinstveno upravnog odjela bori s institucijama koji obavljaju radnje na području naše općine o kojima nas ne obavijeste pravovremeno ni adekvatno. Navodi da je također prije godinu dana pozvao vijećnike da sudjeluju u kreiranju proračuna.

Vijećnik Miljenko Šoštarić poziva načelnika da počne raditi posao za koji je plaćen.

Vijećnik Tomislav Milunović navodi da je načelnik izvršna vlast te da je trebao biti proakvitan. Dalje navodi da kad se već govori o tome da bi oporba trebala predlagati proračun onda je načelnik taj koji bi njih trebao pozvati da to učini prilikom kreiranja proračuna kada je isti u ranoj fazi.

Općinski načelnik navodi da je vijećnike pozvao na kreiranje i to prije godinu dana.

Vijećnik Tomislav Milunović postavlja pitanje kada je to Općinski načelnik pozvao te također postavlja pitanje zašto na nogostupima na području općine i to kod Zle Majki, kod Dunava i u centru naselja stoje postolja za prometne znakove, zašto je potrebno kroz središte mjesta preusmjeravati promet.

Općinski načelnik odgovara da su znakovi vjerojatno postavljeni zbog projekta Aglomeracije, radi se o županijskoj cesti.

Vijećnik Tomislav Milunović navodi da nije odgovor vjerojatno iz kojeg razloga su postavljeni znakovi, zašto se preusmjerava promet.

Općinski načelnik odgovara zato jer je vjerojatno negdje trebalo [preusmjeriti](https://www.bing.com/search?q=preusmjeriti&FORM=AWRE)promet.

Predsjednik Općinsko vijeća navodi da bi se Općinsko vijeće moralo dogovoriti o održavanju sljedeće sjednice Općinskog vijeća slijedom čega postavlja pitanje vijećnicima da li imaju oni kakav prijedlog datuma ili da on kao Predsjednik Općinskog vijeća predloži termin.

Vijećnik Dražen Čvek navodi da je stvar vrlo jasna potrebno je skupiti sedam vijećnika kako bi se Odluka o proračunu donijela.

Predsjednik Općinskog vijeća i vijećnik Miljenko Šoštarić vode raspravu oko prodaje zemljišta u privatnom vlasništvu vijećnika Miljenka Šoštarića prilikom gradnje trgovačkog centra Roses.

Vijećnik Tomislav Milunović navodi da se osniva Vlastiti pogone te da se Odlukom o koeficijentima predložilo da se komunalnom radniku koeficijent digne sa 1,00 na 1,80 da se to prije učinilo Jožek ne bi otišao. Isto tako raspolažu informacijom da osoba koja je njega zapošljavala na račun mu nije isplaćivala ni minimalnu plaću. Poduzeti će se određene radnje da se putem Mirovinskog osiguranja provjeri da li je isplaćeno manje od minimalne plaće i dalje će se pravno poduzimati radnje.

Općinski načelnik postavlja pitanje da li se zna prošlost Jožeka.

Vijećnik Miljenko Šoštarić odgovara da on zna Jožeka samo po dobrim stvarima te postavlja pitanju Predsjedniku da li sjednica još uvijek traje.

Predsjednik Općinsko vijeća traži da se sjednica prestane snimati.

Budući da više nije bilo pitanja ni prijedloga Predsjednik Općinskog vijeća zaključio je sjednicu u 20,55 sati.

 PREDSJEDNIK ZAPISNIČAR

 OPĆINSKOG VIJEĆA

  *Ivica Roginić Lidija Lisjak*